NaiveNeuron/SloPal huggingface dataset:
Susko, Boris, poslanec NR SR (2022-02-22):
Ďakujem pekne za slovo. Pán podpredseda Národnej rady Blanár, to, že vládna koalícia a minister vnútra sa obhajuje tým, že išlo o neformálnu komunikáciu, je smiešne a trápne. Ako povedali už moji predrečníci, nebavili sa súkromné osoby, ale bavili sa orgány činné v trestom konaní pri vykonávaní svojich funkcií v rámci zamestnania, v rámci vyšetrovania trestnej činnosti. A keď si pozrieme Trestný zákon, čo hovorí § 344 o marení spravodlivosti, tak ten, kto v konaní pred súdom alebo v trestnom konaní falšuje, pozmení alebo marí dôkaz a bráni v získaní dôkazu, tak sa potrestá odňatím slobody až na šesť rokov a na osem rokov, až na osem rokov sa potrestá ako verejný činiteľ alebo iná osoba v súvislosti s výkonom svojho zamestnania, povolania, postavenia alebo funkcie. A pokiaľ si pozrieme prípravu na zločin, tak príprava je konanie, ktoré spočíva v úmyselnom organizovaní zločinu, zadovažovaní alebo prispôsobovaní prostriedkov alebo nástrojov na jeho spáchanie, v spolčovaní, zhluknutí, návode, objednávaní alebo pomoci na taký zločin alebo v inom úmyselnom vytváraní podmienok na jeho spáchanie, ak nedošlo k pokusu ani dokonaniu zločinu. No a čo iné je to, ak sa vyšetrovatelia ako orgány činné v trestnom konaní pri plnení svojich úloh dohadujú o tom, ako zabavia spis, ktorý Úrad inšpekčnej služby na nich má pripravený? No je to nič iné len marenie spravodlivosti. Ďakujem.
Bugár, Béla, podpredseda NR SR (2019-06-26):
Nech sa páči, pán poslanec Kollár, môžte reagovať.
Vörös, Péter, poslanec NR SR (2017-02-07):
Pán podpredseda, dajte hlasovať o návrhu zákona ako o celku s odporúčaním gestorského výboru ho schváliť.
Pleštinská, Zita, poslankyňa NR SR (2023-03-16):
Vážený pán predseda, vážené kolegyne poslankyne, vážení kolegovia poslanci, v rozprave vystúpil poslanec Peter Liba, ktorý podal jeden pozmeňujúci a doplňujúci návrh. Spoločná správa neobsahuje žiadne pozmeňujúce a doplňujúce návrhy. Keďže pozmeňujúci a doplňujúci návrh bol podaný dnes, pán predseda, dajte, prosím, hlasovať o skrátení lehoty podľa § 83 ods. 4 rokovacieho poriadku.
Bugár, Béla, podpredseda NR SR (2017-04-06):
Na vystúpenie pani poslankyne s faktickými dvaja. Končím možnosť sa prihlásiť. Pán poslanec Mihál.
Mezenská, Helena, poslankyňa NR SR (2015-06-25):
Ja len krátko, nechcem naťahovať čas. Je síce pekné, čo sa povie, čo všetko môže spotrebiteľ, ale iná je tá prax. Chcem poukázať na to, že aj posledný príklad pani dôchodkyne Madejovej je dôkazom toho, že ak chcela dobrovoľne plniť v rámci požadovanej a požičanej, veriteľom požadovanej a požičanej sumy, nebolo jej to umožnené. Takže budeme si to potrebovať nejako zrovnať s tým, čo nám umožňuje legislatívna teória, čo nám umožňujú zákony v teoretickej rovine a čo nám prináša súdna, ale aj mimosúdna prax. Tá ma presviedča o opaku vašich tvrdení, pani poslankyňa.
Kiššová, Jana, poslankyňa NR SR (2017-04-06):
Ďakujem pekne za slovo. Pani kolegyňa, ja by som chcela reagovať na tri poznámky, ktoré si vo svojom vystúpení povedala. Ty si vyčítala... (Prerušenie vystúpenia predsedajúcim.)
Sidor, Igor, poslanec NR SR (2011-07-08):
Ďakujem, pán predsedajúci. Dámy a páni, ak dovolíte, prečítal by som spoločnú správu. Národná rada Slovenskej republiky uznesením č. 421 z 19. mája 2011 pridelila vládny návrh zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky s pripomienkou schváliť: Ústavnoprávny výbor Národnej rady Slovenskej republiky uznesením č. 215 zo 14. júna 2011 a Výbor Národnej rady Slovenskej republiky pre pôdohospodárstvo a životné prostredie uznesením č. 90 zo 16. júna 2011. Z uznesení výborov Národnej rady Slovenskej republiky uvedených v bode III tejto správy vyplýva tento pozmeňujúci a doplňujúci návrh, ktorý máte uvedený v spoločnej správe. Gestorský výbor odporúča hlasovať o jedinom bode spoločnej správy s návrhom uvedený bod schváliť. Gestorský výbor ďalej odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov, schváliť s pripomienkou. Spoločná správa výborov Národnej rady Slovenskej republiky o prerokovaní predmetného vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 104 z 28. júna 2011. V citovanom uznesení výbor poveril mňa predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Ďakujem za pozornosť, skončil som. Pán predsedajúci, otvorte, prosím, rozpravu. Ďakujem.
Bačík, Branislav, predseda Výkonného výboru Fondu národného majetku SR (2012-06-22):
Ďakujem za slovo, pani podpredsedajúca. Vážené pani poslankyne, vážení páni poslanci, ďakujem za ochotu, aby som mohol dokončiť tento posledný bod, ktorý sa týka Fondu národného majetku. K tomuto bodu len v krátkosti. Uvedený materiál už bol predložený do parlamentu minulý rok v tej súvislosti, že bol odrokovaný aj na vláde Slovenskej republiky. Na pôdu parlamentu sa dostal v decembri v roku 2011. Tým, že výbor pre financie a rozpočet a výbor pre hospodárstvo, výstavbu a dopravu, ktorým bola parlamentná tlač pridelená, odporučili Národnej rade Slovenskej republiky schváliť návrh s tým, že pôvodnú čiastku 385 863 600 eur odporučili zvýšiť o 120 mil., to znamená, že celkový objem predstavuje sumu 505 863 600 eur. Keďže tento návrh na použitie majetku fondu v roku 2012 je už súčasťou príjmov zapracovaných v zákone o štátnom rozpočte na rok 2012, v ktorých v príjmovej časti počíta aj s finančnými prostriedkami fondu vo výške 505 863 600 eur, ktoré majú byť uhradené v prospech účtu štátnych finančných aktív, fond v záujme naplnenia týchto príjmov opätovne predkladá návrh na použitie majetku fondu v roku 2012 na schválenie v Národnej rade Slovenskej republiky. Ďakujem pekne za pozornosť.
Z. Horváth, poslanec: (2005-11-09):
Dieťa zverené do náhradnej starostlivosti nemusí mať trvalý pobyt u svojho náhradného rodiča vzhľadom na to, že dieťa je oprávnenou osobou na jednorazový príspevok pri zverení do náhradnej starostlivosti, jednorazový príspevok pri zániku náhradnej starostlivosti a na opakovaný príspevok dieťaťu v prípade jeho trvalého pobytu na území v obvode iného úradu práce, sociálnych vecí a rodiny, ako má trvalý pobyt náhradný rodič, by príspevky do jednej náhradnej rodiny vyplácali dva úrady. Jedny príspevky určené dieťaťu a druhé príspevky určené náhradnému rodičovi. Navrhujem teda, aby všetky príspevky poskytoval úrad podľa trvalého pobytu náhradného rodiča, ktorý poskytuje náhradnému rodičovi aj osobné poradenstvo v prípade opatrenia sociálnoprávnej ochrany detí a sociálnej kurately. Pán predseda, skončil som, ďakujem.
Kollár, Boris, predseda NR SR (2022-09-20):
Pani poslankyňa Zemanová, udeľujem vám slovo poslednýkrát. Pokiaľ nedodržíte predpísané...
Žiak, Miroslav, poslanec NR SR (2022-02-03):
Ďakujem veľmi pekne. Pán poslanec Mazurek, dneska sa musím s vami stotožniť s jednou vetou, ktorú ste povedal. A povedal ste, že neustále tu „rozprávam ako papagáj“. No týmto sa pod toto podpisujem, to treba zdieľať, treba to dať všetkým najavo. Ale iné som chcel a že teda po epidemiológovi, právnikovi, doktorovi, vedcovi, geopolitikovi, odborníkovi na zahraničnú politiku už tu máme aj odborníka na verejné financie – pána Milana Mazureka.
Hrušovský, Pavol, predseda NR SR (2011-12-13):
Prosím, páni poslanci, prezentujme sa a hlasujme o návrhu prerokovať zákon v druhom čítaní. (Hlasovanie.) 122 prítomných, 120 za návrh, 2 nehlasovali. Schválili sme návrh. Prosím ďalší návrh.
Figeľ, Ján, podpredseda NR SR (2015-05-27):
Nech sa páči, Helena Mezenská.
D. Lipšic, podpredseda vlády a minister spravodlivosti SR: (2004-05-14):
Tento Dohovor ako aj ten predchádzajúci patrí k tzv. vnútorným zmluvám uzavretým len medzi členskými štátmi Európskej únie, a preto pristúpenie k nemu je možné až po vstupe Slovenskej republiky do Európskej únie, teda práve v tomto okamihu. Účelom Dohovoru je umožniť trestnoprávny postih aktívnej i pasívnej formy korupcie týkajúcej sa činiteľov Európskych spoločenstiev a činiteľov členských štátov Európskej únie. Ustanovenia a požiadavky Dohovoru sú plne v súlade so všeobecnými záväzkami, ktoré Slovenská republika má v oblasti európskeho a medzinárodného práva, so záväzkami, ktoré pre nás vyplývajú z platných medzinárodných zmlúv, ako aj s právnym poriadkom Slovenskej republiky. V tomto smere preto nie je potrebné v súvislosti s pristúpením k tomuto Dohovoru prijať žiadne legislatívne ani iné opatrenia. Pristúpenie k Dohovoru si vyžaduje súhlas Národnej rady, nakoľko ide o prezidentskú medzinárodnú zmluvu podľa čl. 7 ods. 4 ústavy, na vykonanie ktorej je potrebný zákon. Z tohto dôvodu si vás dovoľujem, vážené pani poslankyne, vážení páni poslanci, požiadať o podporu návrhu Dohovoru v druhom a treťom čítaní. Ďakujem, pán podpredseda.
Pčolinská, Adriana, poslankyňa NR SR (2019-10-28):
Pán predseda, v rozprave vystúpili dvaja poslanci. Nebol podaný žiaden procedurálny návrh. Dajte, prosím, hlasovať o tom, že Národná rada prerokuje návrh zákona v druhom čítaní.
Figeľ, Ján, podpredseda NR SR (2013-02-13):
Ďakujem. Na vystúpenie pána poslanca sú dve, tri, štyri, končím možnosť prihlásiť sa, faktické poznámky. Jozef Mihál s prvou.
Kvorka, Ján, poslanec NR SR (2017-09-07):
Ďakujem za slovo, pán podpredseda. V rozprave vystúpili piati páni poslanci, pričom odznel jeden procedurálny návrh. Pán predsedajúci, dajte najprv, prosím, hlasovať o návrhu pani poslankyne Zemanovej, vrátiť návrh zákona jeho navrhovateľovi na dopracovanie.
M. Dzurinda, poslanec: (2007-03-28):
Chcem vás poprosiť, aby ste doplnili, ešte raz poviem, toto vaše pre mňa vskutku zaujímavé vystúpenie, aby ste sa vyjadrili k tomu kľúčovému. Či podporíte návrh, ktorý spúšťa vznik suverénneho nezávislého štátu, alebo či budete hlasovať za alternatívu, ktorá má hľadať riešenie, rešpektujúc územnú celistvosť Srbska. Ocenil by som, keby ste toto svoje vystúpenie naozaj doplnili. Pretože návrh troch poslaneckých klubov alebo vládnej koalície je, jednoznačne spúšťa suverénne nezávislé Kosovo bez najmenších pochýb a o niekoľko týždňov hlasovanie v Bezpečnostnej rade to preukáže.
Kalmárová, Viera, poslanec NR SR (2024-01-26):
Ďakujem za slovo, pán predsedajúci. Ja ministra teraz nebudem kritizovať, chcem mu položiť iba dve otázky, ktoré vyplynuli z toho, čo som si dnes ráno prečítala. Ide o rozhovor Juraja Novockého, ktorý pred nástupom na Európsku prokuratúru trinásť rokov pracoval na špeciálnej prokuratúre a prešiel všetkými stupňami prokuratúry, a dostal otázku: „Aká bola vaša prvá reakcia, keď ste si pozreli návrh novely trestných kódexov z dielne ministra spravodlivosti Suska?“ A on povedal: „Prekvapilo ma to, pôvodný návrh ministerstva spravodlivosti, ktorý vláda predložila Európskej komisii, totiž počítal so zachovaním Úradu špeciálnej prokuratúry s viacerými vylepšeniami.“ Potvrdili to aj zástupcovia slovenskej advokátskej komory, ktorí sa zúčastnili rokovania kolégia ministra. A teraz ja sa pýtam, čo sa stalo v dobe medzi predložením návrhu Európskej komisii, ktorý rátal so zachovaním Úradu špeciálnej komi... špeciálnej prokuratúry, a dobou predloženia návrhu do parlamentu, že došlo k takejto zásadnej zmene. To je prvá otázka. A druhá otázka, či je korektné tvrdiť, že Európska komisia nemá s návrhom problém, keď zrejme pracovala s iným materiálom, ako tu pracujeme my. Ďakujem. (Potlesk.)
Cmorej, Peter, poslanec NR SR (2021-10-06):
Pán predsedajúci, prosím, dajte hlasovať o tom, že Národná rada sa v súlade s rozhodnutím predsedu Národnej rady rozhodla prideliť predložený návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci, výboru pre zdravotníctvo a výboru pre ľudské práva a národnostné menšiny. Ďalej aby za gestorský výbor určil hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní.
P. Paška, predseda NR SR: (2009-12-04):
Nech sa páči, pán poslanec Bobrík.
P. Paška, predseda NR SR: (2009-10-15):
Dámy a páni, otváram rokovanie 41. schôdze Národnej rady Slovenskej republiky, ktorú som zvolal na základe žiadosti skupiny 49 poslancov Národnej rady. Poprosím vás o prezentáciu, aby sme zistili, či sme uznášaniaschopní. Prezentujeme sa, dámy a páni. (Prezentácia.) 109 prítomných. Konštatujem, že sme uznášaniaschopní a budeme rokovať o programe tak, ako žiadala skupina poslankýň a poslancov, ktorí predložili svoju žiadosť. Dovoľte, aby som privítal pani ministerku a podpredsedníčku vlády. Na tejto schôdzi budú overovateľmi pani poslankyňa Nachtmannová a pán poslanec Andruskó. Náhradníkmi sú pani poslankyňa Mušková a pán poslanec Kuruc. O ospravedlnenie požiadali pani podpredsedníčka Belousovová a páni poslanci Babič, Belásová, Džurina, Gibalová, Glenda, Goga, Golian, Grečková, Kondrót, Laššáková, Mamojka, Micheľ, Mikloš, Jozef Mikuš, Richter, Rošková a Vaľová. Poslanci, ktorí predložili žiadosť na zvolanie tejto schôdze, žiadajú prerokovať návrh skupiny poslancov Národnej rady Slovenskej republiky na vyslovenie nedôvery podpredsedníčke vlády Slovenskej republiky Viere Petríkovej, poverenej riadením Ministerstva spravodlivosti Slovenskej republiky . Podľa čl. 88 ods. 1 Ústavy Slovenskej republiky návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov. Program takejto schôdze sa neschvaľuje. Návrh máte v tlači pod číslom 1289. Tento návrh som podľa § 109 ods. 3 zákona o rokovacom poriadku pridelil na prerokovanie všetkým výborom Národnej rady s tým, že ako gestorský bol určený ústavnoprávny výbor. Takisto som ho zaslal vláde Slovenskej republiky, aby zaujala stanovisko. Teraz pristúpime k samotnému návrhu a budeme rokovať o programe. Poprosím pána poslanca Lipšica, aby ako poverený člen skupiny poslancov uviedol návrh.
Janiš, Stanislav, poslanec NR SR (2011-09-14):
Pán predsedajúci, prosím, dajte hlasovať o zákone ako celku s odporúčaním gestorského výboru schváliť.
Pellegrini, Peter, predseda NR SR (2023-12-14):
Ja som vaše procedurálne návrhy konzultoval aj s pánom riaditeľom organizačného odboru a ten má takisto názor, že vaše procedurálne návrhy sa netýkajú riadneho chodu Národnej rady, jeho rokovania, spôsobu prerokovania bodov, pretože o tom, že či bude kuchyňa otvorená do toľkej alebo do toľkej, naozaj nerozhoduje plénum hlasovaním. (Ruch v sále.) Nemôžem dať o vašich procedurálnych návrhoch hlasovať. (Potlesk.) Pani poslankyňa Remišová. (Reakcia poslanca Pročka . Smiech v sále.)
Hraško, Igor, poslanec NR SR (2014-11-10):
Ďakujem za slovo. Príde vyspatučký Blaha a všetci sa máme rozliať, že? Vy stále nechápete podstatu veci. Ale áno, práve preto táto demagógia. Tu nejde len o piešťanský nákup. To je už len posledná kvapka do pohára, ktorý pretiekol. Tu je systémová chyba. Vymenovali sme vám kauzy, ktoré máte na vašom tričku, len vy ste vtedy spali. Po hodine a pol som to už ukončil a bolo ich asi 30 alebo 40 zo 105 káuz! Odvolanie Zvolenskej a Zmajkovičovej je už len posledný krok v poslednej kauze. To má byť obeta za všetko to, čo ste umožnili rozkradnúť?! Tu sa nestratil len milión, ktorý ešte nebol vyplatený, tu sa strácajú pravidelné financie z verejných zdrojov pod vašou taktovkou. Povedzte nápady? Nuž, uvedomili ste si vôbec, koľko nápadov sme vám už tuná predložili na boj proti korupcii? A vy, aj vy vaším prstom, ste ich všetky zmietli zo stola a, samozrejme, aj z rokovania. Čo to potom trepete?! Pripomínate mi už kolegu Číža, pretože hovoríte o niečom, čo by malo byť, a potom, keď to príde, tak to zametiete. Viete, ale to je trošku zvrátené a tým si kadíte do vlastných úst. Korupcia a klientelizmu, viete, toto mi vadí v politike, a že sa okrádajú občania Slovenska. Preto som prišiel do politiky aj ja a preto som tu a pre vás som neštandardný. No, nie som členom politickej strany, lebo som tu naozaj pre ľudí a pre občanov. Vy ste tu len sami pre seba a preto, aby ste sa cez ďalšie voľby zase dostali ku korytám. A pretože si neviete priznať svoje obrovské chyby, preto musíte počúvať aj to, čo vám hovoríme. A ak ste ignoranti, tak vám to niekedy musíme povedať aj tak, aby sa vám to vrylo do tých vašich otupených hláv. Ak nebudú exemplárne potrestaní zodpovední za rozkrádanie, tak toto, čo ste predviedli, boli len prázdne reči, pán kolega Blaha. Len prázdne reči! No, a už na záver taký jeden bonmot. Vy hovorili ste, že máte svoje hodnoty, nuž, určite áno, kačacie hody má kačka, len tie... (Prerušenie vystúpenia časomerom.)
Pfundtner, Edita, poslankyňa NR SR (2011-12-02):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Hrušovský, predseda NR SR: (2005-02-08):
Prosím pána navrhovateľa, podpredsedu vlády a ministra spravodlivosti Lipšica, aby zaujal miesto pre navrhovateľov, pána spoločného spravodajcu Abelovského, aby zaujal miesto pre spravodajcov. Panie poslankyne, páni poslanci, chcel by som vás poprosiť o osobitnú pozornosť a disciplínu pri hlasovaní o prerokúvaných vládnych návrhoch zákonov. Spolu so spravodajcami sme pripravili spôsob hlasovania tak, že máte v lavici rozdané spoločné správy, ale aj pozmeňujúce návrhy poslancov, ktoré predložili v rámci rozpravy k jednotlivým prerokúvaným návrhom, očíslované v poradí, tak ako boli predložené. Spolu s pánmi poslancami Abelovským aj Gálom sme pripravili spôsob hlasovania. Cítime, že hlasovanie môže byť v niektorých chvíľach veľmi komplikované a zložité. Preto vás chcem poprosiť, že ak počas hlasovania vzniknú prípadné nejasnosti pri niektorých schválených pozmeňujúcich návrhoch, aby sme umožnili predsedajúcemu, spravodajcovi, ale aj navrhovateľovi, poprípade navrhovateľom pozmeňujúcich návrhov posúdiť počas hlasovania schválené pozmeňujúce návrhy. A nevylučujem, že v priebehu hlasovania bude nutné prerušiť rokovanie na krátku prestávku alebo poradu predkladateľa a spravodajcu, aby sme naozaj pri hlasovaní nespravili chybu, ktorá by sa nedala už v rámci procesu schvaľovania odstrániť. Prosím teda pána poslanca Abelovského, aby ako poverený spravodajca ústavnoprávneho výboru k vládnemu návrhu Trestného zákona informoval poslancov o spôsobe hlasovania o návrhu vlády. Nech sa páči, pán poslanec. M. Abelovský, poslanec: Ďakujem, pán predseda. Vážený pán minister, vážené kolegyne, kolegovia, budeme hlasovať o pozmeňujúcich a doplňujúcich návrhoch k rekodifikácii Trestného zákona (tlač 656). Konštatujem, že v rozprave vystúpilo 14 poslancov, 9 poslancov v poradí Robert Fico, Katarína Tóthová, Tomáš Galbavý, Jozef Miklušičák, Ján Drgonec, Roman Vavrík, Vladimír Horák, Peter Miššík a Ľudmila Mušková predložilo rad pozmeňujúcich a doplňujúcich návrhov. Pán poslanec Miklušičák navrhol vyňať zo spoločnej správy na osobitné hlasovanie body 1, 22, 29, 34, 48, 49, 50, 51, 60, 61, 67, 143, 146, 190, 203, 229 a 234. Dovolím si poukázať na súvislosť bodu 22, ktorý je vyňatý na osobitné hlasovanie, pre vašu pozornosť, mení ustanovenie § 58 ods. 2 týkajúce sa trestu prepadnutia majetku, a bodu 24, v ktorom navrhovaná zmena je v protiklade. Bod 24 vyňatý na osobitné hlasovanie nebol a zostal v skupine návrhov, ktoré sa navrhujú na spoločné hlasovanie. Z uvedeného dôvodu vzájomnej súvislosti týchto bodov treba vyňať na osobitné hlasovanie aj bod 24. Pán predseda, prosím, dajte hlasovať o bodoch zo spoločnej správy, ktoré neboli vyňaté na osobitné hlasovanie, nasledovne, teraz budem čítať dosť dlho...
Šimečka, Michal, podpredseda NR SR (2023-12-08):
Ďakujem veľmi pekne. Pán poslanec Grendel s procedurálnym návrhom.
T. Cabaj, podpredseda NR SR: (2009-12-10):
Otváram všeobecnú rozpravu. Konštatujem, že do rozpravy sa písomne prihlásil pán poslanec Pavol Frešo ako jediný písomne prihlásený. Nech sa páči, pán poslanec, máte slovo. Po ňom bude priestor prihlásiť sa do rozpravy ústne.
Bugár, Béla, podpredseda NR SR (2011-09-07):
Ďakujem, pán minister. Dávam slovo spravodajcovi, ktorého určil navrhnutý gestorský výbor, výbor pre kultúru a médiá, poslancovi Markovi Maďaričovi. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Simon.
I. Mikloš, podpredseda vlády a minister financií SR: (2005-03-15):
Predkladaným návrhom zákona sa vypúšťa zo záväznosti systemizácie zaradenie colníkov do platových tried. Počty miest colníkov zaradených do platových tried služobných úradov bude v rámci systemizácie na návrh generálneho riaditeľa Colného riaditeľstva Slovenskej republiky určovať minister financií Slovenskej republiky. Súčasne sa zjednodušuje odvolanie nadriadených zo všetkých funkcií. Návrhom zákona sa ruší jedna zo zložiek služobného príjmu, ďalší služobný plat a zavádza sa nový inštitút, odmena za kvalitné plnenie úloh alebo za vykonanie služobných úloh nad rozsah zverených činností. Navrhuje sa zvýšenie funkčných platov colníkov pre jednotlivé platové triedy a zvýšenie hodnostných príplatkov. Zároveň sa príslušné ustanovenia predkladaného návrhu zákona zosúlaďujú so zákonom č. 428/2002 Z. z. o ochrane osobných údajov a vykonávajú sa zmeny, ktorých potreba vyplynula zo zákona o orgánoch štátnej správy v colníctve, ktorý ste schválili pred niekoľkými mesiacmi. Na základe uvedeného odporúčam prerokovanie predloženého návrhu zákona. Ďakujem za pozornosť.
Paška, Pavol, predseda NR SR (2013-05-16):
Faktické poznámky páni poslanci Lipšic a Mičovský. Končím možnosť sa prihlásiť. Pán poslanec Lipšic.
V. Veteška, podpredseda NR SR: (2003-12-10):
M. Juščík, poslanec: Vážený pán predsedajúci, vážený pán podpredseda vlády, vážený pán minister, kolegyne, kolegovia, pozorne som si vypočul jednotlivé vystúpenia poslancov k návrhu rozpočtu na rok 2004. Nedá sa ináč ako jednoznačne povedať, rozpočet tak ako väčšina konštatovala, rozpočet je zlý, nedokonalý. Tých, ktorí tento rozpočet pochválili, by sa dalo možno spočítať na jednej, či dvoch rukách? Zvážte. (So smiechom.) Keby som tvrdil iné, myslím si, že by som nasilu otváral dvere, ktoré sú otvorené. Že tento rozpočet je zlý, je jeden fakt, lebo nerieši to, čo by skutočne mal riešiť, čo ľudia očakávajú. Ja som tu raz v tomto parlamente povedal, robme tak, keď nás sem ľudia zvolili, aby sme robili v prospech týchto ľudí. Pomohol mi síce aj svojím výrokom poslanec Heriban, ktorý povedal, že v Bratislave ľudia sa pozerajú v električke do okna a mlčia. Vážení a predovšetkým pán minister financií, ktorý má v rukách tento rozpočet, aj celá vláda, by sa nad tým mali nad mali zamyslieť, že to o niečom svedčí, keď národ mlčí, majme sa napozore! Ja to hovorím ako opozičný poslanec a ja si myslím, že vy sa nad tým predovšetkým musíte zamyslieť, lebo robíte v prospech nás. Ja vás neupozorňujem z toho, že vám závidím, ale preto, aby ste sa fakt zamysleli, že dopad je to predovšetkým na týchto ľudí. Keď sa pozerám takto tu v tejto snemovni, viete, ja mám osobne teraz taký pocit, že my chceme takým malým vedierkom detským prečerpať oceán do mora. Snahu o ten rozpočet predovšetkým musí mať koalícia a keď som sledoval tieto dni, keď sa prerokúva tento rozpočet, div sa mi svete, vás tu z koalície, pani poslankyne a páni poslanci, sedelo, keď som si tak prepočítal, v priemere od 15 do 17, teraz vás tu je asi 8. (Hlas v rokovacej sále.) To nepochybujem, pán spravodajca, to nepochybujem, ale aj to je dôkaz, aký dôraz vy tomu dávate, znamená direktívne ste už povedali, poslanci odhlasujete a dosť! Preto, pán kolega, o tom KSČ, viete, ja by som vás povedal vtip možno, aj áno, viete, prečo komunistov budú chovať...
Ďurica, Ondrej, poslanec NR SR (2022-11-15):
Pán minister Mikulec, vy musíte naozaj odísť z pozície ministra vnútra, pretože tým, čo ste tu predniesol vo svojej reči, ste to absolútne jasne dal najavo všetkým občanom Slovenskej republiky. Vaším obľúbeným argumentom je to, že cestujete na rôzne konferencie, že sa stretávate s proťajškami z jednotlivých ministerstiev vnútra a že rokujete. No len môžete rokovať, koľko chcete, môžete si hovoriť štatistiky, na konci dňa si môžete dať luxusnú večeru, ale pravda je taká, že deň čo deň sa situácia zhoršuje. Je tu neustále viac a viac nelegálnych migrantov. Polícia Slovenskej republiky má pod vaším vedením zviazané ruky, útočíte na kolegov z Českej republiky, útočíte na Rakúšanov, ktorí si chránia svoje územie, chránia si svoje hranice. Nechápem, ako môžete takto odovzdane pôsobiť ako jeden minister vnútra, ktorý jednoducho povie, že prípadné hrani... kontroly na hraniciach by boli porušením schengenu, treba si však uvedomiť, že tu sa bavíme o nelegálnych migrantoch, ten voľný pohyb predsa nebol urobený na to, aby sa tu, sa tu pohybovali ľudia, o ktorých nič nevieme, ktorí absolútne, absolútne nemajú záujem sa do spoločnosti začleniť, proste využívajú ekonomické benefity, ktoré im ponúkli štáty Európskej únie. Je to absolútne neprijateľné, aby sme takýmto spôsobom my ako suverénny štát pristupovali k ochrane vlastného územia, vlastných občanov a k ochrane štátnych hraníc. Boli ste zamestnancom ministerstva obrany, veľmi dobre viete, aká dôležitá je časť, kde sa hovorí, chrániť suverenitu a jednoducho brániť územie Slovenskej republiky. Toto ako minister vnútra nerobíte, toto je obrovský problém, a preto nemáte na svojej funkcii čo robiť.
V. Veteška, podpredseda NR SR: (2005-12-08):
Ďalšiu otázku položila pani poslankyňa Štrofová. Nie je prítomná, takže nebudeme na ňu reagovať a nebudeme ju ani prednášať pre členov vlády. V poradí šiestu otázku položila pani poslankyňa Sabolová. Adresovala ju ministrovi zdravotníctva pánovi Rudolfovi Zajacovi a znie: „Prečo ste, pán minister, zaviedli do legislatívneho procesu novelizovanie zdravotníckych zákonov takýto netransparentný postup? Bez pripomienkového konania!“ Nech sa páči, pán minister, môžete odpovedať.
Hrnčiar, Andrej, podpredseda NR SR (2016-06-07):
Pán poslanec Rajtár.
Kollár, Boris, predseda NR SR (2022-06-15):
Prosím, prezentujme sa a hlasujeme. Hlasujeme o skrátení lehoty. (Hlasovanie.) Prítomných 134, za 123, proti 6, zdržali sa 3 a nehlasovali 2. Uvedený návrh schválili.
Bugár, Béla, podpredseda NR SR (2019-05-10):
Ďalej v rozprave vystúpi pán poslanec Marosz.
M. Hort, podpredseda NR SR: (2009-02-13):
A slovo má pán poslanec Halecký.
Gabániová, Darina, poslankyňa NR SR (2011-09-13):
Vážené dámy, vážení páni, ja trošku skrátim to moje vystúpenie, aj keď je to posolstvo múdrych ľudí tohto národa. (Potlesk.) Dovoľte najprv občerstvenie histórie našej mladej republiky. Slovensko preukázalo schopnosť samostatne aj v integračnom zoskupení riešiť otázky demokratizácie spoločnosti. Jeho výsledky mohli a môžu byť ešte výraznejšie, keby nerezignovalo na svoj strategických majetok, na potravinovú a energetickú sebestačnosť, na svoje ľudské prirodzené aj geografické danosti a špecifiká. Politikárčenie, špekulácia s majetkom štátu a verejnými financiami... (Ruch v sále. Prerušenie vystúpenia predsedajúcim.)
Blanár, Juraj, podpredseda NR SR (2022-09-27):
Ďakujem, pán spravodajca. Otváram na vaše odporúčanie všeobecnú rozpravu. Písomnú prihlášku som neobdržal. Dávam možnosť prihlásiť sa ústne do rozpravy. Konštatujem, že nikto sa neprihlásil do rozpravy, preto ju vyhlasujem za uzavretú. Predpokladám, že pán navrhovateľ nebude mať záujem o záverečné slovo, keďže neni sa k čomu vyjadriť. Pán spravodajca rovnako. Hlasovanie o tomto bode programu bude zajtra o jedenástej hodine. Prerušujem rokovanie o tomto bode programu. Ďakujem pekne, pán navrhovateľ. Takže prerušil som rokovanie o tomto bode programu a budeme pokračovať ďalším prvým čítaním o návrhu poslancov Národnej rady Slovenskej republiky Dušana Jarjabka a Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh je pod parlamentnou tlačou 1113, návrh na pridelenie výborom je v rozhodnutí predsedu Národnej rady č. 1167. Teraz udeľujem slovo pánovi poslancovi Jozefovi Habánikovi, aby za skupinu poslancov tento návrh v snemovni uviedol. Nech sa páči.
Hraško, Igor, poslanec NR SR (2012-09-20):
Ďakujem pekne. Nuž odkiaľ zobrať na vyššie platy učiteľov v materských školách? Ja neviem, či ste nepočúvali, keď som hovoril, že z toho, čo dostávajú obce na žiaka zo sumy 1 865 eur, dávajú niektoré 1 219, 1 020, no tam sú tie peniaze, ktoré by mali ísť na platy na zvýšenie platov učiteľov v materských školách, a takto to funguje aj inde a takisto, ako povedala kolegyňa Žitňanská, my nechceme, aby ste navyšovali peniaze do centier voľného času, aby ste im garantovali to, že keď tam tí žiaci chodiť budú, že tie peniaze dostanú, a nie, že niekto si povie, že no a my vám dáme len za euro a urobte nám činnosť pre futbalistov alebo pre hocikoho iného. Takže keď ste hovorili, že toto by bola cesta do hrobu, no uvidíme, aká cesta do hrobu to bude, a budeme bilancovať po konci tohto školského roka a potom na ďalší rok. No a, že vzrastú počty detí v centre voľného času? No ako som už uvádzal, tam vzrástol počet detí, pretože tam sídli zriaďovateľ, ale zabezpečoval činnosť v celkom okrese a plus ešte v priľahlých okresoch. Tam vykonával tú činnosť. To znamená, že to nemusela zabezpečovať tá obec, ktorá na to nemala, nemá tam školské zariadenie, ale deti aj napriek tomu chceli chodiť na krúžky. To znamená, že prečo to zase bagatelizujete a beriete to, že zrazu z 200 detí narástlo na 7-tisíc. Áno, lebo tam je sídlo zriaďovateľa, ale tá činnosť sa reálne vykonávala v tých ostatných obciach a školských zariadeniach. Takže toto neberte zase, že tomu absolútne nerozumieme. Ďakujem.
Paška, Pavol, predseda NR SR (2013-02-06):
Pán poslanec Novotný.
Pellegrini, Peter, podpredseda NR SR (2020-04-02):
Pán poslanec Hattas.
Šefčík, Marek, poslanec NR SR (2022-02-23):
Pán Fico, vo svojom prejave ste vyšetrovateľov obvinili: „Keď si treba niečo vymyslieť, tak si vymyslíme čokoľvek na svete.“ Zaujalo ma to vaše sebareflexívne, keď si treba niečo vymyslieť. Keď vám vyhovuje byť komunistom vysporiadaným s náboženskou otázkou, tak ním ste. Ak je lepšie byť pobirmovaným kresťanom, tak ste kresťan. Sľubovať hory-doly, dôchodky, spáchať volebnú korupciu a ešte sa tým chváliť, klamať o dĺžke praxe v túžbe stať sa ústavným sudcom, žiaden problém. Spomeňte si na svoju pravdovravnosť. Nikdy si ja nesadnem do parlamentu ako opozičný poslanec. Nepovažujem za správne, aby človek, ktorý má k dispozícii vládnu moc, sa potom vrátil do parlamentu a vykrikoval z lavice, ako dnes vykrikuje Dzurinda a Mikloš. Je to smiešne. Podľa môjho názoru to nie je dobré. Človek by mal po tom, ako skončí vládnutie a ľudia mu nedajú druhýkrát dôveru, povedať, ďakujem pekne a mal by odísť z politiky. To je môj recept. Pán Fico, takto nejako ste to pred pár rokmi povedali, však? Ste notorický klamár, ktorému nemožno veriť ani keď číta prepisy. Pochválili ste sa, že ste odborník na trestné právo. Amorálny odborník na trestné právo je ten najnebezpečnejší človek pre krajinu. Sofistikovane vytvoriť korupčný systém, na to máte veľmi vysoké predpoklady. Dnes vám veria a fandia len naivní zaslepení ľudia alebo spolupáchatelia, ktorí profitovali z bödörovsko-jankovsko-kičurovského korupčného systému, ktorému ste krstným otcom. Ste tu ako maják pre zločincov, ktorí dúfajú, že sa vrátite k moci a znova budú požívať beztrestnosť. Verím, že sa tak nikdy nestane a spravodlivosť zvíťazí. (Potlesk.)
Laurenčík, Milan, podpredseda NR SR (2021-02-05):
Pani poslankyňa Magdaléna Sulanová, nech sa páči.
P. Hrušovský, podpredseda NR SR: (2001-10-02):
R. Vavrík, poslanec: Súhlasí. V bode 4 takisto nebudeme hlasovať, lebo to bolo vyriešené v bode 20 spoločnej správy.
Kollár, Boris, predseda NR SR (2020-06-03):
Ďakujem. Do rozpravy som dostal jednu písomnú prihlášku, pán poslanec Petrák, ale zároveň, keďže ste požiadali, môžete mať slovo. Nech sa páči, pán poslanec.
Bugár, Béla, podpredseda NR SR (2017-11-30):
Pani poslankyňa Zemanová.
Zemanová, Anna, poslankyňa NR SR (2021-01-29):
Ďakujem veľmi pekne. Ja si myslím, že presne toto je práca z poslaneckých lavíc a poslancov, aby aj drobnými krokmi sa zlepšovalo podnikateľské prostredie. Takže ja som veľmi rada, že takýto malý krôčik, ktorý je aj v súlade s programom SaS, ako taký predvoj ďalších navrhovaných zmien, o ktorých by sme chceli hovoriť, takže som veľmi rada, že tento návrh zákona máme tu v pléne, a budem sa tešiť, keď získa širokú podporu. Ďakujem.
Liba, Peter, poslanec NR SR (2023-05-10):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Palko, poslanec: (2002-08-19):
J. Langoš, poslanec: Dajte, prosím, hlasovať o mojej námietke. (Výkriky v rokovacej sále.) J. Migaš, poslanec: Pán poslanec Langoš dáva námietku a o námietke sa má hlasovať, jednoducho. Čiže teraz budeme... Nech sa páči, pán poslanec Cabaj, nech sa páči.
Vaľová, Jana, poslankyňa NR SR (2021-03-19):
Ďakujem veľmi pekne. Pán kolega Blaha, všetci tu hovoria možno alebo rozprávajú, že možno robíme naozaj len politiku v tomto parlamente aj týmto návrhom. No nie je to pravda. Ak už nepočúvajú nás opozičných poslancov, tak nech počúvajú ľudí. (Ruch v sále, zaznenie gongu.) A nás, skutočne tí ľudia vám vystavujú aj tejto vláde vysvedčenie, a to je, práve sa to ukazuje v tých podpisoch do referenda. Ja chcem povedať, že, ja poviem, v Humennom som mala za tri týždne v schránke, svoje poslaneckej schránke, pretože ani nemôžme tie podpisy zbierať, 2 100 podpisov. Ja neviem, či to nestačí, to je za také mesto a už je tých podpisov, je skoro 
300-tisíc. Veď to je naozaj niečo, čo musí vám ukázať a musí vám povedať, že tie slová, ktoré my tu rozprávame, tak ich rozprávame naozaj kvôli ľuďom, nie kvôli nejakej politike, lebo všetci žijeme v tejto krajine a tá situácia je veľmi zlá. Viete, a ešte vám poviem takú príslovku, lebo určite všetci by sme mali, aj keď sa nemôžme stretávať, ale počúvame ľudí na ulici, ktorých stretneme. Prezidentský palác, minule som sa s takým zaujímavým názorom stretla a povedali mi, pani poslankyňa, my už neveríme ani prezidentskému palácu. My už máme pocit, ľudia, že tam platíme iba vodné a stočné. Tam sa nič nedeje, tam sa platí už len vodné a stočné. Takže naozaj tento návrh je opodstatnený a už ani nechcem povedať, ako sa vyjadrujú ľudia, čo správne spomenul kolega Blaha, v tomto stave nakupovať zbrane? Kedy je v celej republike kríza, kedy máme pomáhať ľuďom a my rozšafne nakupujeme zbrane, veď to nerobí ani jedna krajina, preboha, ani jedna krajina! To mi povedal kolega lekár z Rakúska, že čo to je Slovák, to si nedovolí jedna krajina nakupovať zbrane v takomto stave, v akom sa naša krajina nachádza. Takže myslím si, že tento návrh by ste mali naozaj podporiť a naozaj by sme sa mali dozvedieť, ako, ako ďalej pôjde naša krajina. Je to veľmi dôležité pre všetkých ľudí.
Paška, Pavol, predseda NR SR (2012-10-25):
Pán poslanec Kadúc.
Blanár, Juraj, podpredseda NR SR (2021-05-13):
S faktickou poznámkou pán poslanec Dušan Galis.
Mikloško, Jozef, poslanec NR SR (2014-03-18):
Len krátko. Na Ukrajine sa rinčí zbraňami, Rusi majú aj atómové zbrane, bojím sa, že tam môže dôjsť k veľmi vážnemu konfliktu, zbytočnému, diplomaciou, dialógom a rozhovormi sa určite to dá odtlačiť. Na druhej strane zrejme Putin čaká na vládu, ktorú on uzná, ktorá vyjde z volieb. Na Ukrajine sa hovorilo o všeobecnej mobilizácii, niektoré násilia na tom Majdane bolo dobre vidieť. Neviem, či ste videli to video, keď Majdan veľmi tvrdo útočil aj zbraňami, aj reťazami, aj kameňmi, tyčami na policajtov, ktorí mlčky stáli, čiže toho násilia tam bolo veľa a vidíte, že aj Donecko pokračuje, za to môžeme ďakovať, že tu máme teraz dobrý hokej. Peniaze zvonku na podporu tam išli, o tom sa dobre vie, o tom je veľa dokumentov, že tam išli zvonku na podporu, aby sa táto situácia polarizovala. Takže máte pravdu, pán predseda, keď si mi aj ty vykal. Rusko naozaj je podstatne agresívnejšie v tomto smere, ale tieto nacistické až fašistické výroky a reprezentácie na strane Ukrajiny sú tiež veľmi nebezpečné.
Mikloško, Jozef, poslanec NR SR (2015-09-25):
Krátko. Tak nie sú to bludy. Tie štatistiky ja na budúci týždeň donesiem, celé knižky sú o tom napísané a uvidíš, že mnohé je tak, najmä v zahraničí, ako som hovoril. Ja nie som proti celkovému odobraniu detí, najmä keď tí rodičia si zásadne neplnia svoje povinnosti. Nevedia, nechcú alebo nemôžu. Ale napríklad na Slovensku je do 5 000 detí v detských domovoch a tí rodičia sa ich vzdali a v podstate mnohé z nich aj boli odobraté vtedy, keď rodičia sa o to nestarali, či už mali rôzne zlé návyky, alebo boli vo väzení, alebo to proste nevedeli. Poznám prípad, kde druh a družka žijú spolu, ona má 14 detí v detských domovoch, on má 8 detí v detských domovoch; 22 detí v detských domovoch. Tam sa mi zdá, že by títo ľudia mali svojím spôsobom aj prispievať, nielenže dáme to štátu, nech sa o to stará, ale prispievať na to aspoň symbolicky, že tie deti vychováva štát. Vo svete je mnoho známych vecí. My máme rodinu definovanú teraz aj ústavou. Keď niekto si dá takéto tričko vo Francúzsku, tak ho naháňajú. Keď v Amerike niekto povie, že iná rodina nie je, tak ho naháňajú, strčia do väzenia. Pastora, ktorý takéto niečo povedal, tiež dali do väzenia. Čiže ten trend oslabiť rodinu a definovať rodinu ako niečo iné, ako je muž a žena a deti, tak je niekde aj veľmi sa rozširuje a neni to trend dobrý. Lebo kto nepodporí rodinu a kde nepovie, že rodina je niečo iné, tak ten dáva nôž a sekeru na korene celého národa. A to by sme nechceli.
Štefanec, Ivan, poslanec NR SR (2014-06-24):
Ďakujem pekne, pán predseda. Pán predseda, chcem vás požiadať, keby sme mohli body č. 45, 46 a 53 programu, je to tlač 991, 992 a 1035 prerokovať v piatok po hlasovaní. Dôvodom je, že sú to moje návrhy zákonov a som v Národnej rade len do piatku tohto týždňa. Veľmi rád by som bol, keby som mohol tieto body uviesť. Ďakujem.
Kollár, Jozef, poslanec NR SR (2012-05-15):
Ďakujem pekne za slovo. Pán Fronc, že na zmenu ústavy nemáme silu, no to nemyslíte vážne? Alebo veríte ešte v návrat dobrých časov, že raz na to silu budeme mať? Alebo sa spýtam na to opačne. Veď Nemecká spolková republika na to silu našla. To dokedy budeme vyplakávať na tom malom Slovensku, že na to a na to nemáme silu? Pán kolega Štefanec, áno, v jednom bode sme sa nezhodli v lete minulý rok a to bola práve účasť súkromného sektora, pretože váš minister financií vtedy požadoval slabú účasť súkromného sektora, prekážala mu silná účasť, pretože vedel, že tá by viedla k riadenému bankrotu Grécka. A nakoniec tá účasť bola 21-percentná. Potom aj lídri v eurozóne prišli na to, že to nestačí, nakoniec bola dohodnutá 50-percentná účasť. A dneska je zjavné, že ani táto nemusí stačiť. Takže nie je to zďaleka tak, že to bol ten bod jediný, na ktorom sme sa nezhodli. A to, že získal podporu vtedy viacerých poslancov, samo osebe neznamená, že bol správny. Myslím, že viete, kam smerujem. Pán poslanec Novotný, viete, tvrdíte, že sme uprednostnili záujmy stranícke v SaS, keď padla vláda. No neviem teraz, aké záujmy uprednostňujete vy ako zjavný kandidát na sobotňajšieho predsedu v SDKÚ. Takže toto bola čistá vaša volebná kampaň, ktorú ste tu v tak závažnej téme, ako sú miliardy slovenských daňových poplatníkov, predviedli. A vyzývate nás tu na diskusiu. No, viete, ťažko sa diskutuje, keď deň pred tým večer vám pán poslanec Kaník zatelefonuje, že idete s týmto návrhom stanoviska, večer si zapnem TA3, tam už to pán poslanec Kaník prezentuje verejnosti, zavesí to na okruh agentúr SITA a TASR a dneska nám tu ponúkate akési diskusie. My vám ponúkame naozaj úprimnú širokú spoluprácu, poďme meniť spomínaný zákon, o ktorom som hovoril, o spolupráci Národnej rady a vlády v záležitostiach Európskej únie. Máme na to mesiac času a poďme to predložiť na budúcu schôdzu. Ďakujem.
Bugár, Béla, podpredseda NR SR (2018-12-05):
Pán poslanec Sloboda.
Danko, Andrej, predseda NR SR (2019-01-31):
Ďakujem. Na vstúpenie pána poslanca tri faktické. Uzatváram možnosť prihlásenia. Poslanec Jarjabek.
B. Bugár, podpredseda NR SR: (2005-06-28):
K. Fajnor, poslanec: Veľmi pekne ďakujem za slovo. Vážený pán predseda vlády, dovoľte mi, aby som reagoval na tú vašu pasáž, ktorá sa mi páčila, že prioritou vašej vlády a činnosti vlády má byť občan. V prvom rade mi však dovoľte, chcem vás upozorniť, že tí ľudia, ktorí sú tu pred budovou Národnej rady, aby ste si nemysleli, že sú tu na vašu podporu. Kričali tam, chcú lepší život a nechceli vás, takže to náhodou, keď si budete sadať do toho bavoráku, aby ste nevystúpili niekde, že tam boli davy ľudí, ktorí vás podporovali. Druhým argumentom, ktorý by som chcel povedať, povedzte potom aj pánovi Mesežnikovi, keď hovoríte, že všetko ide tak lepšie. Pán Mesežnikov v publikácii Povolebné Slovensko v roku 2003 uviedol jeden štatistický údaj. Bývalý režim, rozumej socialistický, podporuje alebo považuje za lepší 66 % respondentov. Tento váš režim len 8 % respondentov, čiže ten režim založený musí byť na lži. Chcem ešte povedať, keď útočíte na tých komunistov, ja tak veľmi jemne to poviem. SDKÚ sa skladá z agentov ŠtB, bývalých členov KSČ a ten zvyšok, ktorý kľudne môžeme naložiť do autobusu, zaviezť na smetisko dejín a nepotrebovali by sme ani kĺbový! Ďalej by som chcel ešte kolegovi Blairovi, keď s ním budete, prosím vás, počúval som aj včera vaše vystúpenie, nech vám vysvetlí, čo je to rozdiel, aký je rozdiel medzi „leadershipom“ a „responsibility“, to by som bol veľmi rád a druhá vec, na ktorú vás chcem upozorniť. Železnice, ktoré sa za pani Thatcherovej sprivatizovali, musel pán Blair zoštátniť, pretože tam bolo 14 mŕtvych. Vy chcete ísť touto cestou? Áno, je to cesta, že si neváži vaša vláda ľudský život. Žiaľ, už mám málo času, ostatné vo vystúpení, vyprovokovali ste ma, prihlásim sa ústne do diskusie. Ďakujem.
Pročko, Jozef, poslanec NR SR (2020-09-29):
Janko, v tvoje... v tvojej, v tvojom vystúpení zaznelo, že my a vy, no tu nie je žiadne my a vy. Tu sú, tu sú len ženy a tie ženy majú plné právo sa samé rozhodnúť o sebe. To právo im nikto neberie. Ja si tiež myslím, že muži absolútne by sa do toho nemali miešať, a som rád, že to predkladá pani Záborská, a som rád, že naozaj sa ro... ten, tie veci, ktoré sú tam, to podporia. Ty si povedal ešte jednu krásnu vec, že niektorí poslanci to majú, mediálny výtlak. Áno, majú mediálny výtlak a to je to, čo stále budem tvrdiť a tvrdím, im nejde o to, o ten, o tie doplnky do toho zákona, ale toto je naozaj skvelá príležitosť nabrať si politické body, urobiť si marketing: a ja som bojovníčka za ženy a vy ste tí, ktorí im idú obmedziť tie, obmedziť tie interrupcie, ja som tá jediná správna, vy ostatní nerozumiete, vy ničomu nerozumiete. No nie je to tak. Je to tak, že každý jeden z nás má svoj názor, ale nikto neberie tie politické body, len niektorí sa to tu pokúšajú to zneužiť. A stále, na záver to ešte budem opakovať a zopakujem to, ženy, vy máte svoje právo sa rozhodnúť, my to rešpektujeme, ale tieto body, ktoré sú tam, vám len a len pomáhajú a pomáhajú a pomáhajú. Ďakujem.
Shahzad, Silvia, poslankyňa NR SR (2018-03-14):
Ďakujem. Naozaj, Soňa, bolo to veľmi presne pomenované všetko. A ja by som chcela povedať, že každý jeden zodpovedný politik by si mal do svojho slovníka zaradiť slovné spojenie „sociálna a ekonomická udržateľnosť“. Pretože ty si pomenovala, to boli desaťtisíce ľudí, ktorých systém nepokrýva a ktorí ešte len prídu na to, že vlastne sa v tom systéme nenachádzajú. Okrem tých, ktorých si ty spomenula, ja som zisťovala, aké je sociálne zabezpečenie na Sociálnej poisťovni a teda okrem opatrovateľov, ktorí majú dôchodkové zabezpečenie, nemajú žiadny iný príjem, sme zistili okrem iného, že z tých ekonomicky aktívnych, z tých 30-tisíc je tam stále asi 10-tisíc, ktorí nie sú zaregistrovaní v Sociálnej poisťovni, pretože môžu mať možno iný druh príjmu, a Sociálna poisťovňa ich vyradila. Rovnako do tejto skupiny spadajú opatrovania, ktorí, ako Soňa spomínala, nedostávajú ani cent. A nielenže nedostávajú ani cent, ale nemajú žiadne sociálne zabezpečenie tým pádom. Čiže tá skupina tých ľudí sa nám zrazu zdvojnásobuje a títo ľudia na to prídu, až keď prídu do dôchodku a budú si kontrolovať odpracované roky. Takže treba si aj na toto dávať pozor. A preto opakujem ešte raz, sociálna a ekonomická udržateľnosť. Ďakujem.
Žiga, Peter, podpredseda NR SR (2024-06-19):
Poslanec Pročko.
M. Dzurinda, predseda vlády SR: (2001-12-06):
aj za blahoželanie. Neprítomní by mali byť iba dvaja dnes: pán vicepremiér Fogaš, ktorého zastúpi pani vicepremiérka Kadlečíková a pán minister Ftáčnik, ktorého zastúpi pán minister Magvaši.
J. Rusnák, poslanec: (2004-10-28):
Je to v záujme toho, aby sme túto novelu prijali. Preto vás chcem podporiť, aby ste tak urobili. A zároveň súhlasím so spôsobom hlasovania, ktorý navrhla pani spravodajkyňa, čiže stotožňujem sa s tými postupmi. Treba podporiť ten pozmeňujúci návrh, ktorý predniesla, a body, ktoré sú vyňaté na osobitné hlasovanie, hlasovať tak, ako navrhla. Je mojou povinnosťou ako predkladateľa novely zákona sa vyjadriť aj k stanovisku pána predsedu finančného výboru, ktoré povedal. Ja takisto ako on si myslím, že nemali by sme pristupovať k takýmto neobvyklým spôsobom úpravy právnych noriem, ale po jeho vysvetlení ako predkladateľ nemám výhrady k tomu, aby do novely zákona, ktorú predkladám, sa vložila časť, ktorá s ňou plne nesúvisí, ale jednoducho je v záujme odstránenia nedostatkov a chýb. A ja nemám problém takýto návrh podporiť. Preto sa stotožňujem s návrhom pána predsedu finančného výboru. Ďakujem za pozornosť.
Sedlák, Justín, poslanec NR SR (2024-04-17):
(Začiatok vety odznel mimo mikrofónu.) ... o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Gajdoš, Peter, minister obrany SR (2019-09-10):
Vážený pán predsedajúci, vážené pani poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 319 o obrane Slovenskej republiky v znení neskorších predpisov a ktorým sa menia a dopĺňajú niektoré zákony. Cieľom predloženého návrhu zákona je skvalitniť a komplexne pripraviť riadenie obrany štátu, precizovať prípravu riadiacich prvkov systému obrany štátu a spresniť kompetencie ministerstva obrany a ďalších orgánov štátnej správy na úseku obrany štátu, na ktorej sa aj oni spolupodieľajú, ako aj systém preverovania pripravenosti na plnenie úloh v čase vojny alebo vojnového stavu. Spresňujú sa obranné kapacity štátu a podpora obrany štátu, príprava obyvateľstva na obranu a dopĺňa sa Národný systém reakcie na krízové situácie, ako aj úprava informačného mobilizačného systému. V súvislosti s údajmi, ktoré sa vedú v registroch informačných mobilizačných systémov, sa novelizuje aj zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov, číslo, teda zákona č. 570 o brannej povinnosti a zmene a doplnení niektorých zákonov v znení neskorších predpisov. Vládny návrh bol schválený v ústavnoprávnom výbore, vo Výbore Národnej rady pre obranu a bezpečnosť a vo výbore pre verejnú správu a regionálny rozvoj. Vážený pán predseda, pani poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
B. Bugár, podpredseda NR SR: (2006-02-02):
(Hlasovanie.) Prítomných je 137 poslancov, za 78, proti 8, zdržalo sa 51. Konštatujem, že návrhy sme schválili.
Sulík, Richard, predseda NR SR (2011-02-04):
Pán poslanec Jarjabek.